Árið 1982 voru flutt inn til landsins tvö Suzuki Katana 1100 hjól sem bæði áttu sögu hér í Eyjum . Adólf Adólfsson ( Dolla Pípara ) átti eitt og Gummi Rikka í Ási átti eitt um tíma . Þessar Súkkur voru tímamótahjól hvað útlit varðaði og sitt síndst hverjum um útlitið á þeim , en þetta voru samt ein alöflugustu hjól landsins á sínum tíma . Ég rakst á annað af þessum 1100 Katana hjólum niður á Eyrabakka um daginn og segja myndirnar allt sem segja þarf . Hér eru tvær myndir af Suzuki Katana 1100 árg 1982 eða eins og hjólin litu út í upphafi . Hér standa Gunni og Kollþrykktur við Katana Súkkuna sem sanarlega má muna fífil sinn fegri Já veðurbarin er hún blesunnin . Það má koma fram hér að hin Katana Súkkan er í fínu standi boruð út í tólfhundruð og eitthvað og lítur bara þokkalega út . Búið er að bóka hús á Grundafirði sem við verðum með til umráða . Það geta allt að 20 manns gist þar og verðið fer eftir fjölda , en verður frá ca. 3000 kr.ef 20 mæta , en hækkar eitthvað ef færri mæta . Ef menn vilja sængurver þá bætist 700 kall við . Gott væri að þeir sem hafa hugsað sér að koma með láti vita hér á síðunni . Búið er að ákveða tvær ferðir í sumar . Fyrri ferðin er áætluð á Snæfellsnes laugardaginn 23 júní . Farið verður úr bænum um hádegi og gist á Grundarfirði laugardagsnóttina . Seinni ferðin er á hjóladaga á Akureyri dagana 19 - 22 júlí . Fyrirkomulag hennar verður ákveðið betur seinna . Kíkti við á Stokkseyri nú í hádeginu á frænda eða bara onkel . kallinn er bara þrælseigur enn þótt kominn sé á sextugsaldurinn eins og reyndar ég líka . Gunnar er enn graður á gjöfinni eins og hann á reyndar kyn til hér eru svo nokkrar myndir af kappanum . Já honum bregst ekki bogalystin honum Gunnari en hann er búinn að eiga Honda CBX lengst allra á Islandi en árin á CBX eru orðin 31 en árið 1981 varð Gunnar einn þryggja CBX eigenda á Islandi . Kæri vinur , Manstu þegar við komum heim til okkar varla eldri en fjögurra eða fimm ára gamlir hundblautir eftir að hafa verið að leika okkur í fjörunni við Skúlagötuna eins og hún var þá báðir búnir að týna nýju gúmmískónum okkar eftir að hafa sjósett þá , ekki voru foreldrar okkar par ánægðir með þetta . Haukur það var nú ekki leiðinlegt að leika sér á Hverfisgötunni þar sem þú bjóst en ég á Laugaveginum . Gamlir kunningjarnir koma upp í hugann t.d. , Einar Axel , Enni Gúst , Kidda , Binni og Sæbbi ofl . Við að fara í bíó , þú áttir alltaf flottustu hasarblöðin sem skipst var á við Austurbæjarbíó . Að skoða " kataloga " frá frænku þinni í USA og láta okkur dreyma . Mér leiddist þegar þú hélst í sveitina á hverju sumri að Smyrlabjörgum í Suðursveit en gat ekki beðið að þú kæmir til baka að segja mér hvað hafði gerst hjá þér yfir sumarið . Segi það satt Haukur að ég þekkti orðið hvern hól í sveitinni þinni þó ég hefði aldrei komið þarna fyrr en löngu síðar . Þú í vegavinnu í sveitinni og sagðir mér sögur af því . Við að stríða eldri systur þinni henni Camillu , sem algóður guð tók til sín fyrir ekki löngu , blessuð sé minning hennar . Við varla eldri en tólf ára þegar við héldum á " eyrina " og stóðum okkur vel sagði Jói verkstjóri Togaraafgreiðslunnar . Þú smitast lítillega af berklum og fórst á Vífilsstaði . Ekki þótti mér leiðinlegt að heimsækja þig þangað , þarna var fullt af skemmtilegu fólki , sýndar bíómyndir og selt " amerískt " nammi , mér fannst þú hafa það flott , sem varla hefur nú verið . Haukur við saman í Miðbæjarskólanum þar bætast tveir vinir í hópinn , þeir Jón Guðmundss og aðeins síðar Baldvin Jónsson , en þeir eru látnir , blessuð sé minnig þeirra , manstu kjallarann hjá Badda að hlusta á Zeppelin , Stones , Cat Stevens , já við sáum Zeppelin í Laugardalshöllinni . Haukur við í siglingu kringum Ísland með MS . Esju og sáum Surtsey rísa úr sæ . Við saman í Gaggó verknáms . Þá hefst tímabil í lífi okkar sem enn er ekki lokið skrifað með stórum stöfum MÓTORHJÓl . Haukur við í vinnu við að raka saman öllum steinum Klambratúns til að geta keypt okkur fyrstu hjólin okkar sem voru bláar Hondur 50 , árgerð 1966 . Við vorum sko flottir , Vír hanskar , gallabuxur voru okkar hlífðarfatnaður . Við í Eldingu mótorhjólklúbb þar voru nokkrir sem ég man eftir Gústi , Einar Axel , Baddi . Haukur þá sem síðar var allt úthugsað hjá þér vegna hjóla . Þú áskrifandi að Cycle World , við að lesa um hjólamenn eins og Mike Hailwood ofl . Haukur þú selur Honduna og kaupir þér fyrsta stóra hjólið þitt af Gústa G. BSA 650 A 10 . Manstu þegar þú " saltaðir " gæja á nýjum BSA Spitfire í spyrnu á Skúlagötunni . Þú í Vélskólanum með Nonna og Badda . Þú á netavertíð suður með sjó , sem vélstjóri , sem á þeim tíma var varla nema fyrir algjöra nagla . Kaupir nýjan Triumph Tiger sem mágur þinn og vinur hann Hjörtur Jónass . á í dag . Þú í hringferð á Tiger ásamt Badda á BSA , Nonna á BSA og Sigga á Hondu . Ekki mikið um malbik og svoleiðis , aðeins möl og meiri möl og ryk . Við í Glaumbæ og hlustað á Trúbrot ofl . Þú í vinnu hjá Bandag sólningu og vannst í nokkur ár sem verkstjóri . Þú í Tollgæslunni þar sem þú verður yfirtollvörður og yfirmaður svokallaðs Svarta gengis . Æskuástin þín hún Solla sem þú átt með tvær dætur þær Söndru og Tinnu þú ert verulega stoltur af þeim . Þá hefst síðara tímabíl mótohjóladellu þinnar , þú kaupir þér Triumph Trident T - 160 , sem var fyrsta hjólið sinnar gerðar á Íslandi . Þú gerir það upp eins og nýtt . Gömul hjól voru á þessum tíma var allt sem gaf lífinu lit , þökk sé einum félaga vorum Hilmari Lútherssyni . Haukur þú ásamt Þresti Víðiss . , Torfa Hjálmarss . og mér stofnuðum Vélhjólafjelag Gamlingja , en fleiri komu við sögu t.d. Pétur Andersen . Við í hringferð á gömlum mótorhjólum þú og Torfi á Triumph , ég á Norton , Pétur á BSA og Þröstur á BMW , mig grunar að þáverandi fjármálaráðherra hafi hugsað til okkar með hlýhug . Við heimsækjum síðan England ásamt Torfa , allir á Triumph Trident , Haukur við áttum saman tvær frábærar vikur í einstöku veðri . Þú kynnist síðari eiginkonu þinni henni Kollu og ég er þinn besti maður í giftingu þinni í Fríkirkjunni . Mikið fjör á þessum árum , margar mótorhjólaferðir ofl . Þú kveður tollgæsluna eftir að hafa unnið enfremur í stuttan tíma hjá Tollgæslunni á Keflavíkurflugvelli og vinnur hjá Ikea í nokkur ár síðan skamman tíma hjá Mest og síðan hjá Skeljungi . Haukur verð að segja þér það að allir segja það sama um þig sem starfsmann og vinnufélaga : Heiðarlegur , vinnusamur , stundvís og frábær vinnufélagi . Ein utanlandsferð fyrir ekki mörgum árum og þá til Stafford á Englandi ásamt Hirti mági þínum , Hilmari og Berg Sandholt . Sumir segja að þú hafir náð auknum þroska þegar þú sagðir skilið við bresk mótorhjól og tókst upp nýja trú " Kawasaki " , í dag Haukur átt þú tvö glæsilegustu Kawasaki landsins annað gamalt snyrt af þér til hins betra og hitt nýlegt , sem þú keyptir nýtt , en algjörlega endursmíðað af þér , en við mótorbreytingar Rexsins aðstoðaði mágur þinn sem og þinn vinur hann Hjörtur , en Haukur ég verð að segja það að Hjörtur og Ágústa systir þín hafa verið þér einstakir vinir og þá er á engan hallað tel ég . Þú ert ríkur maður Haukur að eiga stóra fjölskyldu , dætur þínar hana Söndru og Tinnu , Ernu móður þína , Richard föður þinn , systkini þín hana Camillu , Huldu , Bjarney , Ágústu , Petru og Arnar . Ætla ekki að hafa þetta lengra kæri vinur við sjáumst síðar , kveð þig með þinni kveðju : Annars allt gott , sjáumst hressir . Þinn vinur Óli . Ég og fjölskylda mín votta allri fjölskyldu Hauks okkar dýpstu samúð , minning um góðan vin lifir með okkur . Ólafur R. Magnússon , Ása Gíslason og fjölskylda . Við félagar og vinir Hauks Richardssonar í hér Vestmannaeyjum viljum þakka fyrir góð kynni vinskap og tryggð við félag okkar mótorhjólastráka hér í eyjum . Satt að segja þá smell passaði Haukur inn í þennan heim okkar varðandi sýn á mótorhjól pælingarnar og sportið allt í kringum það , hann Haukur var sérstaklega natin við hjólin sín og var það reyndar alltaf enda alvöru mótorhjólamaður hér á ferð . Hans verður sárt saknað í þessu litla samfélagi sem við lifum og hrærumst í.Að endingu viljum við votta öllum aðstandendum Hauks Richardssonar samúðar okkar og víst er að hans verður sárt saknað .